# Απόβαση της Νορμανδίας

### Από τη Βικιπαίδεια, την ελεύθερη εγκυκλοπαίδεια

Δεν υπάρχει στη Ιστορία άλλη τόσο μεγάλη και τόσο προσεκτικά σχεδιασμένη επιχείρηση όσο η Επιχείρηση Επικυρίαρχος, με την οποία οι Σύμμαχοι θα αποβίβαζαν στρατεύματα στη Γαλλία. Την Αρχιστρατηγία ανέλαβε ο Αμερικανός Στρατηγός Ντουάιτ Αϊζενχάουερ, που είχε υπό τις εντολές του μια δύναμη 150.000 στρατιωτών, 5.300 πλοίων και 12.000 αεροπλάνων που στάθμευαν στη Νότια Αγγλία από τις αρχές του 1944. Αν και οι Γερμανοί περίμεναν μια συμμαχική απόβαση, δεν μπορούσαν να μάθουν ούτε πότε ακριβώς ούτε πού θα γινόταν. Έτσι, ήταν αναγκασμένοι να διατηρούν διεσπαρμένες τις δυνάμεις τους σε όλο το μήκος των γαλλικών ακτών στο ύψος των Στενών της Μάγχης.

Οι Σύμμαχοι όρισαν ως ημερομηνία της απόβασης την 5 Ιουνίου 1944, αλλά η κακοκαιρία στη Μάγχη τους ανάγκασε να αναβάλουν την επιχείρηση για 24 ώρες. Τελικά, το πρωί της 6ης Ιουνίου μεγάλες νηοπομπές απέπλευσαν από τη Νήσο Γουάιτ για τη Νορμανδία. Η ΡΑΦ σφυροκοπούσε τα γερμανικά παράκτια πολυβολεία, και τα μεσάνυχτα 3 αερομεταφερόμενες μεραρχίες έπεσαν με αλεξίπτωτα στη Γαλλία, για να βοηθήσουν τη ναυτική απόβαση. Την αυγή της 7 Ιουνίου αμφίβια και αποβατικά σκάφη μετέφεραν στην ακτή δυνάμεις πεζικού και τεθωρακισμένα, ενώ τα πολεμικά πλοία σφυροκοπούσαν τις γερμανικές θέσεις στην ακτή.

Παρά τη σύγχυση που δημιουργούσε η απόβαση υπό τα πυρά των συμμαχικών πλοίων και αεροπλάνων και η ισχυρή αντίσταση που πρόβαλαν οι Γερμανοί, η επιχείρηση είχε μεγάλη επιτυχία. Τώρα οι Σύμμαχοι διέθεταν έναν θύλακα στη Δυτική Ευρώπη, από όπου μπορούσαν να εξαπολύσουν την τελική επίθεση κατά της Γερμανίας. Ως τις αρχές Ιουλίου 1944, περίπου 1.000.000 στρατιώτες και άφθονο πολεμικό υλικό έφθασαν στη Βόρεια Γαλλία.

Στις 25 Ιουλίου οι Αμερικανοί διέσπασαν τη γραμμή της γερμανικής άμυνας. Στις αρχές Αυγούστου ο Αμερικανός Διοικητής των τεθωρακισμένων Στρατηγός Τζωρτζ Πάττον, προήλαυνε στη Γαλλία με κατεύθυνση τα γερμανικά σύνορα. Ταυτοχρόνως οι Ελεύθεροι Γάλλοι του Στρατηγού Σαρλ Ντεγκώλ βάδιζαν εναντίον της γερμανοκρατούμενης γαλλικής πρωτεύουσας. Στο ίδιο το Παρίσι μαίνονταν από τα μέσα Ιουλίου μάχες ανάμεσα σε ένοπλες ομάδες της γαλλικής Αντίστασης και τις γερμανικές δυνάμεις Κατοχής. Στις 25 Αυγούστου 1944 οι Ελεύθεροι Γάλλοι του Ντεγκώλ μπήκαν στο Παρίσι.

Ανακτήθηκε από "http://el.wikipedia.org../../../%CE%B1/%CF%80/%CF%8C/%CE%91%CF%80%CF%8C%CE%B2%CE%B1%CF%83%CE%B7_%CF%84%CE%B7%CF%82_%CE%9D%CE%BF%CF%81%CE%BC%CE%B1%CE%BD%CE%B4%CE%AF%CE%B1%CF%82_ee53.html"

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Català
- Česky
- Dansk
- Deutsch
- English
- Español
- Euskara
- Français
- Galego
- 한국어
- Ido
- Bahasa Indonesia
- Italiano
- עברית
- ქართული
- Magyar
- Nederlands
- 日本語
- ‪Norsk (bokmål)‬
- Polski
- Português
- Русский
- Simple English
- Slovenčina
- Slovenščina
- Српски / Srpski
- Suomi
- Svenska
- ไทย
- Türkçe
- 中文